पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की रफ़्तार बरकरार है। हर गुजरते दिन के साथ हालात बेकाबू हो रहे हैं। बुधवार शाम में आई रिपोर्ट में जिले में 198 नए मरीज मिले हैं। सरकारी दावे केअनुसार आज भी संक्रमण के कारण 2 मरीज की मौत हुई है। अब तक कोरोना के चलते हुई मौतों का आंकड़ा 130 तक पहुंच गया है। जबकि एक्टिव संक्रमितों की संख्या रिकॉर्ड 1622 तक पहुंच गई है। जिले में अब तक हुए कुल संक्रमितों का आंकड़ा भी 14119 तक पहुंच चुका है, तो वहीं 12367 लोगों को ठीक होने पर डिस्चार्ज भी किया जा चुका है।
3 दिनों में बेवजह बाहर घूम रहे 457 लोगों को किया गया संस्थागत क्वारेंटाइन
महामारी रेड अलर्ट जन अनुशासन पखवाड़े के दौरान नई गाइड़लाइन के तहत प्रशासन ने जिले भर में कार्रवाई करते हुए अब तक 457 लोगों को पकड़कर संस्थागत क्वारेंटाइन किया है। नागौर में 89, जायल में 68, मेड़तासिटी में 29, डेगाना में 76, डीडवाना में 54, मकराना में 44 और कुचामन में 59 लोगों सहित कुल 457 लोगों को संस्थागत क्वारेंटाइन किया गया है । इन लोगों की RTPCR रिपोर्ट नेगेटिव आने के बाद ही इन्हे छोड़ा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn